रुपए में गिरावट का सिलसिला जारी है। गुरुवार को रुपए की शुरुआत बड़ी गिरावट के साथ हुई। डॉलर के मुकाबले रुपया 29 पैसे टूटकर 70.19 के स्तर पर खुला। खुलते ही रुपए में कमजोरी गहराई और रुपया 43 पैसे गिरकर 70.32 के स्तर पर जा पहुंचा, जो रुपया का अबतक का सबसे निचला स्तर है। इससे पहले मंगलवार को रुपया ने 70.10 का ऑलटाइम लो बनाया था। हालांकि मंगलवार को रिकॉर्ड लो लेवल पर पहुंचने के बाद रुपए में हल्की रिकवरी आई थी और कारोबार के अंत में डॉलर के मुकाबले रुपया 3 पैसे की बढ़त के साथ 69.90 के स्तर पर बंद हुआ था। वहीं, सोमवार को डॉलर के मुकाबले रुपया 1.09 रुपए की कमजोरी के साथ 69.93 के स्तर पर बंद हुआ था।